1Indakkoh ambo ko urang marade-ka? Indakkoh ambo ko rasul? Apo-koh ambo ko alun panah maliyek Isa Almasih, Tuhan kito? Indakkoh ang-kau asie karajo ambo untuak Tuhan? 2Biyapun urang-urang lain indak bi namuah ma-akui ambo sabagai rasul, paliang tidak, tantu angkau layi na-muah ma-akui tu! Dek karano, iduik angkau sabagai urang Kristen, itu ado-lah tando baraso ambo ko rasul. 3Jikok urang mangaritik ambo, am-bo ka manjawauk bakcando iko: 4Apo-koh ambo indak bahak, manarimo nan ka dimakan, sarato nan ka diminun, dari asie karajo ambo? 5Apokoh am-bo indak bahak, mambawok urang ru-mah nan Kristen, samo-samo jo am-bo dalam pajalanan ambo, bakcando nan dikawokan dek dunsanak-dunsa-nak Tuhan Isa Almasih, sarato dek ra-sul-rasul nan lainnyo, tamasuak Pet-rus? 6Atau, hanyo Barnabas, sarato jo ambo sajokoh, nan dimustikan manca-ri napakah untuak iduik? 7Indak ado doh saradadu, nan musti mambalanjo-i dirinyo sandiri di dalam paparangan! Indak ado doh urang paparak, nan ma-nanam anggur di paraknyo, nan indak mamakan asie anggur dari parak tu! Indak ado doh tukang gubalo, nan ma-maliaro domba, nan indak maminun susu dari domba-dombanyo tu! 8Apo nan ambo katokan ko, indak doh hanyo maliyek kabake nan galik dalam iduik sa-ari-ari, tapi, Alkitauk lah mangatokan pulo tantang parkaro itu. 9Di Kitauk Musa ado tatulih, ”Jawi nan sadang ma-iriak gandun, janlah di-sokong muncuangnyo.” Dalam parkaro iko, jawikoh nan diparatikan dek Allah? 10Indakkoh itu dimukasuikkan untuak kito? Batua, itu tatulih iyo untuak kito. Dek karano, urang nan mangarajokan parak, sarato jo urang nan mambara-siahkan gandun, lah sapatuiknyo baka-rajo, inyo ma-arokkan ka manarimo sa-bagian dari asie karajonyo. 11Kami lah manyerakkan baniah rohani, di dalam iduik angkau. Mako, jikok kami manu-wai barakaik-barakaik dari angkau, nan barupo kaparaluan iduik kami, apokoh itu bakalabiahan kami manuntuik dari angkau? 12Jikok urang-urang nan la-in ba-hak ma-arokkan parkaro itu dari angkau, indakkoh kami labiah ba-hak lai daripado urang-urang tu? Tapi, nan ambo alun lai mampaguno-kan hak tu. Malah sabaliaknyo, ambo labiah suko manangguang sagalo sa-suatu, daripado manimbuakan suatu parkaro, nan ka ma-ambek mambarito-kan Injil tantang Isa Almasih. 13Ang-kau tantu lah bi tawu, baraso urang nan bi bakarajo di Baithullah, manari-mo makanan inyo tu dari Baithullah. Baitu pulo, urang nan bi ma-uruih tam-paik pasambahan karoban, bi manda-pek sabagian, dari karoban nan dipa-sambahkan di sinan tu. 14Baitu pulo, Tuhan lah manantukan, baraso urang nan mambaritokan Injil, musti man-dapek napakah iduiknyo dari mam-baritokan Injil tu. 15Tapi, alun ado ciyek juwo lai am-bo manuntuik, dari babarapo hak am-bo tu. Nan ambo mambuwek surek ko, mukasuiknyo indak doh untuak manuntuik kiniko, sagalo parkaro tu kabake angkau! Labiah elok lai ambo mati, daripado ambo ka-ilangan sasu-atu nan ambo panggakkan. 16Dek ka-rano, jikok hanyo parkaro mambarito-kan Injil nan dari Allah, mako, ambo indak ba-hak doh mamanggak-mang-gakkannyo, dek karano, Allah nan lah mamarentahkan ambo untuak manga-rajokannyo. Cilakolah ambo, jikok am-bo indak mambaritokan Injil! 17San-tano ambo mangarajokan karajo tu, dek kahandak ambo sorang, mako, buliahlah ambo ma-arokkan untuak mandapek upah. Tapi, ambo mambari-tokan Injil tu, dek karano lah kawajib-an ambo. Ambo ditugehkan dek Allah untuak mambaritokannyo. 18Jikok baitu, apo nan ka upah ambo? Ikolah upahnyo: baraso ambo mambarito-kan Injil tu, indak tarago mambarek-kan surang urang pun juwo, untuak mambalanjo-i ambo, dek karano, am-bo indak doh manuntuik hak-hak am-bo, sabagai urang nan mambaritokan Injil. 19Ambo ko, indak doh budak siapo punjuwo; ambo ko urang maradeka. Biyapun baitu, ambo lah manjadikan diri ambo ko budak untuak kasadonyo urang. Ambo pabuwek nan bakcando itu, supayo ambo dapek mambawok urang sabanyak-banyaknyo untuak Isa Almasih. 20Taradok urang Yahu-di, ambo bakcando urang Yahudi, su-payo ambo dapek mambawok urang Yahudi kabake Isa Almasih. Taradok urang-urang nan iduik manuruik para-tuaran Musa, ambo pabuwek, sa-olah-olah ambo takabek jo paratuaran tu, biyapun nan sabananyo, ambo indak takabek doh ka paratuaran tu. Ambo pabuwek bakcando itu, supayo ambo dapek mambawok urang-urang tu man-jadi pangikuik Isa Almasih. 21Taradok urang-urang nan indak urang Yahu-di, ambo bakcando urang nan indak urang Yahudi, nan iduik di luwa pa-ratuaran Musa. Ambo pabuwek bak-cando itu, supayo ambo dapek mamba-wok urang-urang tu manjadi pangikuik Isa Almasih. Tapi, biyapun baitu, nan ambo tatauk patuah kabake parentah-parentah Allah; ambo malah dikuwa-soi dek sagalo parentah Isa Almasih. 22Di tangah-tangah urang-urang nan kayakinannyo indak kuwaik, ambo pun bakcando urang nan kayakinan-nyo indak kuwaik, supayo ambo da-pek mambawok inyo tu manjadi pa-ngikuik Isa Almasih. Singkek curito, ambo namuah manjadi apo sajo untuak kasadonyo urang, supayo jo jalan nan baa pun juwo, ambo dapek manyala-maikkan sabagian dari inyo tu. 23Kasadonyo tu ambo pabuwek, ado-lah untuak Injil nan dari Allah, supayo ambo buliah sato pulo dapek barakaik. 24Angkau tantu lah tawu, baraso di dalam batandiang balari, kasadonyo urang nan sato, tantu bi balari, tapi, hanyo surang nan mandapek adiyah. Dek karano itu, bi balarilah bakcan-do urang batandiang, supayo angkau mandapek adiyah. 25Satiyok urang nan sadang balatiah, manahan diri dalam sagalo parkaro. Inyo pabuwek bakcando itu, dek karano, inyo niyo dikaluangi jo karangan bungo, tando kamanangan, iyolah bungo nan capek layua. Tapi, kito ko manahan diri da-lam sagalo parkaro, dek karano, kito niyo dikaluangi jo karangan bungo nan indak ka layua. 26Itu sabauknyo ambo balari jo tujuan nan jaleh. Iba-raik dalam patandiangan tenju, ambo manenju indak sumbarang tenju sajo doh. 27Ambo mampadiyakan badan ambo dilatiah jo sacaro nan kareh, sampai ambo dapek manguwaso-inyo. Ambo pabuwek nan bakcando itu, dek karano ambo indak namuah, jan sam-pai tajadi, sasudah mambaritokan In-jil kabake urang lain, tapi, nan ambo sandiri indak ditarimo.
Copyright
Learn More
min_Latn zho_Hant eng_Latn